גלגל ענק (סרט)

גלגל ענק הוא סרט קולנוע מסוגת דרמה שכתב וביים וודי אלן, והקרנתו החלה בדצמבר 2017. הסרט, בכיכובם של קייט וינסלט, ג'ים בלושי, ג'ונו טמפל וג'סטין טימברלייק, עוסק בקורותיה של משפחה אחת בקוני איילנד של שנות ה-50 של המאה ה-20. מיקי (ג'סטין טימברלייק) הוא סטודנט לאמנות העובד כמציל בחוף הים, והוא למעשה מתחיל את סיפור העלילה. הוא מגלה לנו על בואה של קרולינה (ג'ונו טמפל) השבה אל אביה המפטי (ג'ים בלושי), אחרי 5 שנות היעדרות. המפטי מפעיל קרוסלה בלונה פארק בקוני איילנד. אשתו, ג'יני (קייט וינסלט), היא מלצרית במסעדת צדפות באותו לונה פארק, והם מתגוררים בדירה בתוך הלונה פארק, יחד עם ריצ'י (ג'ק גור), בנה מנישואים קודמים של ג'יני, הלומד בבית ספר יסודי וסובל מפירומניה. לחייהם נכנסת קרוליינה, בתו מנישואים קודמים של המפטי, שבגיל 20 התחתנה עם מאפיונר, למורת רוחו של אביה, וכעת נמלטה ממנו לאחר שמסרה למשטרה מידע עליו ועל חבריו. קרוליינה חוששת לחייה, והיא מניחה שלא יחפשו אותה אצל המפטי משום שיחסיהם נותקו חמש שנים קודם לכן, עקב זעמו של המפטי על נישואיה. קרוליינה מתקבלת לעבודה כמלצרית במסעדה שבה עובדת ג'יני. שליחי המאפיה אכן מגיעים לחפש את קרוליינה, אך המפטי משקר במצח נחושה ומכחיש כל קשר אליה. מיקי (המציל) הוא סטודנט לאמנות העובד בחוף הסמוך. ג'יני מתאהבת בו, והשניים מקיימים קשר רומנטי המוסתר מהמפטי. מיקי פוגש את קרולינה ומתאהב בה ממבט ראשון. ג'יני מרגישה בכך ומתחילה לקנא. כדי לקנות למיקי מתנה ליום הולדתו, ג'יני לוקחת 400 דולר מקופת החיסכון של המפטי, שאותה הועיד למימון לימודיה של קרוליינה. כאשר היא מגישה לו את המתנה, הוא מגלה לה שהתאהב בבתה החורגת, קרוליינה. ג'יני זועמת וקנאתה מתעצמת. מיקי וקרוליינה יוצאים לארוחת ערב בפיצרייה, ובזמן שהם משוחחים שם, נודע לג'יני, מחברתה לעבודה, שמקום הימצאם נודע לאנשי המאפיה המחפשים אחר קרוליינה. היא מטלפנת לפיצרייה כדי להזהיר את קרוליינה, אבל כאשר בעל הפיצרייה עונה לה, היא משנה דעתה ומנתקת. מיקי וקרוליינה נפרדים בסוף הארוחה, ואנשי המאפיה עושים דרכם אחר קרוליינה, ועקבותיה נעלמים, לחרדתו הגדולה של אביה, שמחפש אותה גם אצל מיקי. מיקי מגיע לביתה של ג'יני, אליו מעולם לא הגיע קודם לכן, כדי שלא להסגיר את הרומן להמפטי. הוא מבהיר לג'יני שידוע לו היטב שלא מנעה את חטיפתה של קרוליינה, לאחר שבירר פרטים במסעדת הצדפות ובפיצרייה. למעשה הוא מאשים אותה בהרחקת אהובתו מתוך מניעי קנאתה. שם הסרט, "גלגל ענק", משקף את מקום ההתרחשות שלו, לונה פארק, שהמתקן הבולט ביותר בו הוא גלגל ענק, המצולם פעמים אחדות במהלך הסרט. מבקרי הקולנוע מצאו בשם גם משמעות סמלית. אבנר שביט מציין כי "הגלגל שעולה מעלה-מעלה, כפי שמתברר חיש-קל, מבטא את שאיפתה של הגיבורה, מלצרית בשנות הארבעים לחייה, לחוות עילוי נפשי", וכן "ראה שהייתה כאן יומרה ליצור דיוקן פסיכולוגי של אשה העולה על חשמלית של תשוקה וגלגל ענק של אמוציות וקונפליקטים". אורון שמיר מציין שהגלגל הוא "מטפורה לכך שבחיים פעם אתה למטה ופעם למעלה", ומציג מטפורות נוספות: "גיבורת הסרט תקועה עם מפעיל קרוסלה שחגה סביב סביב ולא הולכת לשום מקום, ומנופפת כטובעת למציל שאולי ימשה אותה אל חוף מבטחים". מבקרים ציינו את הזיקה של הסרט למחזהו של טנסי ויליאמס, "חשמלית ושמה תשוקה" - המפטי וג'יני הם בני דמותם של סטנלי וסטלה מ"חשמלית ושמה תשוקה", וקרוליינה היא בת דמותה של בלאנש דובואה. גם סרט קודם של אלן, "יסמין הכחולה", יונק השראה מ"חשמלית ושמה תשוקה". הקרנת הסרט החלה בעיצומו של קמפיין Me Too, שבא להוקיע הטרדה מינית ואלימות מינית, בין השאר בענף הקולנוע, והביא להפסקת פעילותם של יוצרים בולטים כהארווי ויינסטין ולואי סי. קיי. באווירה זו היו שביקרו את וודי אלן בגלל האשמות שהפנתה כלפיו בתחילת שנות ה-90 בתו דילן פארו במסגרת סכסוך על חזקת הילדים במשפט גירושין. עם זאת טענו אלה שהגנו על אלן כי האשמות אלה נבדקו על ידי המשטרה ונמצאו לא נכונות. היו גם שהעירו על הדמיון שבין עלילת הסרט, שבה מיקי מחליף קשר רומנטי עם ג'יני בקשר רומנטי עם בתה החורגת, קרוליינה, ובין המציאות, שבה וודי אלן נפרד מבת זוגו, מיה פארו, ונשא לאישה את בתה המאומצת סון-יי פרווין בת ה-22. דילן פארו עצמה פרסמה מאמר שבו מתחה ביקורת על הקרנת הסרט ועל השחקניות שהשתתפו בו. השחקנית קייט וינסלט, כוכבת הסרט, יצאה להגנתו של אלן. גם רבים מהמבקרים התייחסו לרקע זה של הסרט. אתר האינטרנט הרשמי של גלגל ענק גלגל ענק, ברשת החברתית אקס (טוויטר) "גלגל ענק", במסד הנתונים הקולנועיים IMDb (באנגלית) "גלגל ענק", באתר נטפליקס "גלגל ענק", באתר AllMovie (באנגלית) "גלגל ענק", באתר Rotten Tomatoes (באנגלית) "גלגל ענק", באתר Box Office Mojo (באנגלית) "גלגל ענק", באתר Metacritic (באנגלית) "גלגל ענק", במסד הנתונים הקולנועיים KinoPoisk (ברוסית) אבנר שביט‏, גלגל חמישי: "גלגל ענק" הוא סרטו הנואש, המייאש והחלש מזה שנים של וודי אלן, באתר וואלה, 7 בדצמבר 2017 שמוליק דובדבני, ביקורת סרט - "גלגל ענק": מסתובב לשומקום, באתר ynet, 7 בדצמבר 2017 אורי קליין, "גלגל ענק": מה עושה גבר שמתאהב בבת של זוגתו בסרט החדש של וודי אלן, באתר הארץ, 7 בדצמבר 2017 תומר קמרלינג, ‏המצאת הגלגל, באתר ‏מאקו‏, 7 בדצמבר 2017 אורון שמיר, עכבר העיר אונליין, גלגל ענק: סוף עידן וודי אלן, באתר הארץ, 7 בדצמבר 2017 צבי בן מאיר, ‏ביקורת סרטים: גלגל ענק • וודי אלן חוזר במיטבו, באתר "סרוגים", 7 בדצמבר 2017 מאיר שניצר, ‏וודי אלן מביך ב"גלגל ענק": מלודרמה מפוהקת עם נוסחאות משומשות, באתר מעריב אונליין, 10 בדצמבר 2017 אור סיגולי, שאריות מחוממות: ביקורת על סרטו של וודי אלן, באתר כלכליסט, 10 בדצמבר 2017 מיכל קליינברג, "גלגל ענק" של וודי אלן: כשבני האדם הם המתקנים, באתר חדשות 13 (לשעבר ערוץ עשר), 11 בדצמבר 2017 ברי כינורי, "גלגל ענק" של וודי אלן: קלאסיקה אפלה ונהדרת, באתר הארץ, 13 בדצמבר 2017 מרלין וניג, ביקורת הסרט "גלגל ענק", באתר "סלונה", 13 בדצמבר 2017 יעל שוב, "גלגל ענק" של וודי אלן היה מוצלח יותר ללא ג'סטין טימברלייק(הקישור אינו פעיל), באתר Time Out ישראל, 7 בדצמבר 2017 אבנר שביט‏, גלגל חמישי: "גלגל ענק" הוא סרטו הנואש, המייאש והחלש מזה שנים של וודי אלן, באתר וואלה, 7 בדצמבר 2017 אורון שמיר, עכבר העיר אונליין, גלגל ענק: סוף עידן וודי אלן, באתר הארץ, 7 בדצמבר 2017 Alissa Wilkinson, Hollywood is rapidly exiling predators. But Woody Allen's movie is still coming out., Vox, November 10, 2017 Dylan Farrow, Dylan Farrow: Why has the #MeToo revolution spared Woody Allen?, Los Angeles Times, December 7, 2017 Rozina Sabur, ‏Kate Winslet defends Woody Allen as Dylan Farrow attacks stars who work with him, The Telegraph, 8 December 2017 אורי קליין, "גלגל ענק": מה עושה גבר שמתאהב בבת של זוגתו בסרט החדש של וודי אלן, באתר הארץ, 7 בדצמבר 2017